**Heti gazdasági események (október 9-15.)**

**Szlovén országos gazdasági és külgazdasági hírek**

* Az IMF legfrissebb jelentésében **3%-ról, 4%-ra** javította Szlovénia idei GDP növekedési előrejelzését, míg a 2018-ra vonatkozót **2,5%-ra csökkentette**. Az IMF szerint a **munkanélküliségi ráta idén 6,8%, a következő évben 6,4% lesz**. Az **inflációs ráta 2017-ben eléri az 1,6%-ot, míg jövőre 1,8%-ra emelkedik.** A külföldi és hazai elemzők korábbi jelentései szerint 2016-ban és az idei év első felében Szlovénia lendületes GDP növekedést mutatott. A legutóbbi előrejelzések szerint ez a növekedés **idén** eléri a **4%-ot, vagy annál többet, majd enyhén lassulni fog 2018-2019-ben.**

|  |  |  |  |
| --- | --- | --- | --- |
| **GDP Növekedési előrejelzés** | **2017** | **2018** | **2019** |
| Szlovén Makro ökonómiai Elemző Intézet (IMAD) (szeptember) | 4,4% | 3,9% | 3,2% |
| Központi Bank (június) | 3,5% | 3,1% | 3,0% |
| Európai Bizottság (május) | 3,3% | 3,1% | n/a |
| OECD (június) | 4,5%\* | 3,1% | n/a |
| EBRD (május) | 2,5% | 2,2% | n/a |
| IMF (október) | 4,0% | 2,5% | n/a |
| Szlovén Kereskedelmi és Iparkamara (GZS) (május) | 2,9% | 2,8% | 2,7% |

\* Szeptemberi becslés a hivatalos novemberi vizsgálat előtt

* A szlovén kormány csütörtökön elfogadta, a szállítmányozási ágazatra vonatkozó, alternatív üzemanyagokról szóló stratégiát, **miszerint 2030 után a dízel és benzines szállítójárművek regisztrációját nem engedélyezi**. A kormány nyíltan nem tiltja be az említett gépjárművek regisztrációját, csupán olyanokat engedélyez majd, amelyek **50 gr széndioxid/km-es kibocsátással rendelkeznek**, aminek gyakorlatilag csak az elektromos gépjárművek és a hálózatról tölthető hibrid járművek felelnek meg.
* **Szlovén Mezőgazdasági Minisztérium,** a versenyképesség és termelékenység növelése érdekében, **20 millió eurós fejlesztési támogatást nyújt a szlovén kisgazdaságoknak**. A támogatható kisgazdaságok **egyenként 5.000 eurót kaphatnak**, aminek **75%-át az Európai Mezőgazdasági és Vidékfejlesztési Alapból, a fennmaradó részét pedig állami költségvetésből finanszírozzák**. A minisztériumi adatok szerint **6.500 kisgazdaság van Szlovéniában**, amiknek száma a támogatások által **további 4000-el növelhető**. A pályázati időszak **november 6-tól a következő év január végéig tart.** Azok a kisgazdaságok pályázhatnak, amelyek 3-6 hektár szántófölddel, vagy 6-12 hektár legelővel és legalább 15 db. szarvasmarhával rendelkeznek.

**Legfrissebb statisztikák**

* Szlovén **áruexport éves szinten 12,5%-kal 18,31 milliárd euróra nőtt**, **míg a behozatal évi 14,2%-kal 17,86 milliárd euróra emelkedett az év első nyolc hónapjában**. 102,6%-os export-import arány mellett a többlet 456 millió eurót tett ki.
* **Szlovénia ipari termelése az előző év azonos időszakához képest 7,2%-kal nőtt az év első nyolc hónapjában** derül ki a szlovén Statisztikai Hivatal adataiból.
* **Átlagosan, minden hét szlovén közül egy hátrányos helyzetű, és 19 állampolgár közül egy súlyosan hátrányos helyzetű.** **Szlovénia, Ausztria és Magyarország szegénységi rátája 13,9%, 14,1%, illetve 14,5% között oszlik meg**. A szlovén szegénységi ráta, hasonló, mint Ausztriában és Magyarországon, de nagy a különbség az anyagilag hátrányos helyzetűek és a súlyosan hátrányos helyzetűek küszöbértéke között. A másik két szomszédos ország esetében, mint Horvátország és Olaszország ez az arány rosszabb, mintegy 20%-os, vagyis minden 5. ember hátrányos helyzetűnek számít. **A szegénységi küszöbérték Szlovéniában 7.500 euró/év, Olaszországban 9.500 euró/év, Magyarországon 2.900 euró/év, Horvátországban pedig 3.300 euró/év.**

**Szlovén vállalati hírek**

* A kormány **két új tagot nevezett ki az állami tulajdonú Abanka felügyelőbizottságába**. **Peter Merc** szerdán, míg **Bernarda Babič** 2018-tól veszi át hivatalát. Az Abanka felügyelőbizottság 7 tagból áll, akiket, az egyetlen részvényesként, a kormány jelöl ki.
* Luka Koper, a szlovén tengeri kikötő üzemeltetőjének árbevétele éves szinten **9,5%-al, 155,1 millió euróra növekedett** az év első háromnegyed évében, ami az **átrakodások közel 17,7 m tonnának megfelelő**, **8,7%-os növekedésének** köszönhető.